**PROGRESJONSPLAN TILDRA BARNEHAGE**

**Barnehagen er en pedagogisk virksomhet for omsorg, danning, lek og læring. Barnehagen skal bidra til en god start på livet og en livslang læring.**

**Som en del av årsplanen har barnehagen en progresjonsplan for de syv fagområdene. Planen viser hvordan barnehagen jobber for å bidra til utvikling og progresjon innenfor disse fagområdene.**

**Progresjonsplanen er laget med utgangspunkt i Rammeplanen for barnehagen, og den inneholder målsetninger for personalets arbeid innenfor alle fagområdene knyttet til ulike modningstrinn for barna. Arbeidet vårt vil så langt det er mulig tilpasses det enkelte barn. Med utgangspunkt i barnehagens års- og progresjonsplan utarbeider avdelingene månedsplaner. Sammen vil disse planene gi en god beskrivelse av hva barnehagen gir av innhold og utfordringer.**

**KOMMUNIKASJON, SPRÅK OG TEKST**

*Skriftlig og god språkstimulering er en viktig del av barnehagens innhold. Kommunikasjon foregår i et vekselspill mellom å motta og tolke et budskap og å selv være avsender av et budskap. Å få varierte og rike erfaringer er avgjørende for å få forstå begreper.*

Personalet skal ifølge rammeplanen:

* Skape et variert språkmiljø der barna får mulighet til å oppleve glede ved å bruke språk og kommunisere med andre.
* Synligjøre språklig og kulturelt mangfold, støtte barnas ulike kulturelle uttrykk og identiteter og fremme mangfold i kommunikasjon, språk og andre uttrykksformer.
* Invitere til ulike typer samtaler der barna får anledning til å fortelle, undre seg, reflekter og stille spørsmål.
* Støtte barnas lek med og utforskning av skriftspråket.
* Bruke varierte formidlingsformer og tilby et mangfold av bøker, sanger, bilder og uttrykksformer.
* Inkludere alle barna i språkstimulerende aktiviteter.

|  |  |  |  |
| --- | --- | --- | --- |
| 1-åringen | 2-åringen | 3-4åringen | 5-6 åringen |
| Hvordan:  Legge til rette for et aktivt språkmiljø ved å:  Møte voksne som tolker og forstår barnas verbale og non-verbale uttrykk og signaler.  Bli kjent med dagtavle.  Møte voksne som hjelper barna å benevne følelser og sette ord på barnas handlinger og inntrykk de gjør seg i hverdagen.  Språkstimulering gjennom hverdagsaktiviteter hvor barna får erfaring med enkle bevegelsessanger, rim og regler, og rytmeinstrumenter.  Enkle bøker/pekebøker  Bli lest for i gruppe.  Bruke «hus» med bilder av barnas familier som utgangspunkt for dialog. | Hvordan:  Legge til rette for et aktivt språkmiljø ved å:  Gi barna gode opplevelser og erfaringer, og bruke de som en kilde til samtale og begrepslæring.  Tilgang til bilder fra felles aktiviteter som kan benyttes til undring, samtale og begrepslæring.  Bli kjent med enkle eventyr gjennom bilder, konkreter og enkel tekst (Snakkepakken).  Språkstimulering gjennom ”sprusikk”: bevegelsessanger, rim og regler med tegn, instrument til å slå rytme til stavelsene i barnas navn.  Oppleve enkle historier gjennom et tema som går som en rød tråd i sanger/aktiviteter.  Være i korte dialoger.  Lære å kjenne igjen følelsesuttrykk.  Følge enkle verbale instruksjoner.  Kunne kjenne igjen eget navn (ordbilde). | Hvordan:  Legge til rette for et aktivt språkmiljø ved å:  Lytte til andre, og vente på tur.  Øve på å være i dialog over tid med flere skiftninger.  Bruke språket i leik og samtale med andre barn.  Øve på å løse problemer/konflikter ved hjelp av samtale.  Sette ord på egne følelser og handlinger.  Synge sanger med flere vers.  Høytlesning i større grupper.  Rim og regler.  Bli kjent med tallsymboler og bokstaver.  Ulike brettspill.  Finne antall stavelser i ulike navn.  Tekstskaping.  Lage egne rim og tullevers.  Ha fokus på overbegrep og kategorier (mat, klær, bestikk m.m). | Hvordan:  Legge til rette for et aktivt språkmiljø ved å gi barna tid og rom til aktiv deltakelse rundt:  Høytlesning av lengre bøker.  Øve på å fortelle sammenhengende om en opplevelse eller hendelse.  Være med å skape egne fortellinger og tekster.  Delta i samtaler rundt et tema, ei bok, en historie og lignende.  Bli kjent med vitser/gåter, og øve på å fortelle noen selv.  Skoleforberedende oppgaver som stimulerer skriftspråkutviklingen.  Øve på å skrive sitt eget navn.  Få kjennskap til alfabetet.  Gi barna kjennskap om at det finnes flere språk i verden.  Legge til rette for trivsel og læring i overgangen barnehage og skole ved å lære   * Geitekillingen som kunne telle til ti * Villkatten * Rødt lys * Stopp! Ikke mobb |

**KROPP, BEVEGELSE, MAT OG HELSE.**

*Gjennom kroppslig aktivitet lærer barn verden og seg selv å kjenne. Ved sanseinntrykk og bevegelse skaffer barn seg erfaringer, ferdigheter og kunnskaper på mange områder.*

Personalet skal ifølge rammeplanen:

* Være aktive og tilstedeværende, støtte og utfordre barna til variert kroppslig lek og anerkjenne barnets mestring.
* Bidra til at barna kan tilegne seg gode vaner, holdninger og kunnskaper om kost, hygiene, aktivitet og hvile.
* Gi barna tilgang til varierte og utfordrende bevegelsesmiljøer, sanseopplevelser og kroppslig lek ute og inne, i og utenfor barnehageområdet.
* Bidra til at barna utvikler et bevisst forhold til retten til å bestemme over egen kropp og respekt for andres grenser.
* Legge til rette for at måltider og matlaging bidrar til måltidsglede, deltakelse, samtaler og fellesskapsfølelse hos barna.
* Kjenne og praktisere nasjonale føringer for helsefremmende og forebyggende tiltak som gjelder barn.

|  |  |  |  |
| --- | --- | --- | --- |
| 1-åringen | 2-ÅRINGEN | 3-4 ÅRINGEN | 5-6 ÅRINGEN |
| Hvordan:  Legge til rette for at rommets fysiske utforming inne og ute, samt på tur, skal gi barnet mulighet til å:  Få erfaringer med kroppslig leik  (tumle, falle, hoppe- og krypeleik i kollektive ritualer) for å få et godt grunnlag for grunnleggende motoriske ferdigheter.  Få erfaringer med bevegelse i ulendt terreng og ulikt underlag til ulike årstider.  Få erfaringer med ulike bevegelser gjennom sang, musikk og dans.  Få erfaringer med finmotoriske aktiviteter som knottpuslespill, tegning med blyant, male med pensel.  Gå kortere turer i nærmiljøet på vårhalvåret.  Spise sunn og variert mat, i rolige omgivelser der de voksne har samtalen med barna i fokus.  Øve på å spise grøt/yoghurt selv, drikke fra kopp.  Sove/hviletid etter lunsj hver dag.  Lære navn på kroppsdeler. Benevne barnets kroppsdeler, også kjønnsorganer ved stell. | Hvordan:  Legge til rette for at rommets fysiske utforming inne og ute, samt på tur, skal gi barnet mulighet til å:  Få erfaringer med naturen og bli kjent med nærmiljøet gjennom faste turdager.  Få erfaring med varierte og allsidige bevegelser gjennom sang, dans og musikk, sykle, løpe og hoppe.  Øve på å gå på do, vaske hender, på- og avkledning. (selvstendighetstrening)  Få erfaring med enkle puslespill, leire, konstruksjonsleik.  Spise sunn og variert mat i rolige omgivelser der de voksne har samtalen med barna i fokus.  Øve på å smøre sin egen mat. | Hvordan:  Legge til rette for at rommets fysiske utforming inne og ute gir barnet motivasjon til og glede over mestring, sosial samhandling og bevegelseserfaringer ved å ha:  Tilgang på materialer til varierte finmotoriske aktiviteter som klipping, liming, perler m.m.  Tilgang på musikk slik at de kan danse og bevege seg.  Utemiljø i barnehagen og turområder som stimulerer til grovmotoriske aktiviteter som løping, klatring, balansering, gå på ski m.m.  Få kunnskap om hvordan kroppen er satt sammen (skjelett, muskler, hud, hår m.m).  Lære seg å sette ord på egne grenser (intimsone).  Ha fokus på gode rutiner rundt måltid, prate sammen, sende mat, vente på tur.  Etablere gode rutiner for håndhygiene.  Utvikle selvstendighet i forhold til personlig hygiene.  Lære å kle seg etter vær - og føreforhold (årstider). | Hvordan:  Legge til rette for at rommets fysiske utforming inne gir barnet motivasjon til og glede over mestring, sosial samhandling og bevegelseserfaringer ved å ha:  Tilgang på skrivemateriell for å øve på tegne og skrive med adekvat blyantgrep.  Tilgang til sakser for å klippe ut figurer, former m.m.  Utemiljø i barnehagen og turområder som stimulerer til grovmotoriske aktiviteter, fokus på skiferdigheter om snøforholdene er slik at dette er mulig.  La barna få ansvar, få oppgaver og hjelpe til med praktiske gjøremål.  Legge til rette for at barna skal beherske regelleker.  Legge til rette for samarbeid mellom barna i lek og samspill.  Legge til rette for utfordrende lek hvor barna utfordres til å kjenne på egne grenser og får øvelse i å ta hensyn til og respektere andres grenser.  Gi barna kunnskap om hva et sunt kosthold er, vi bruker anbefalingene gitt i Helsedirektoretats veileder «Mat og måltider i barnehagen»  Legge til rette for at barna i stadig større grad går på do selv, tørker seg og vasker fingrene etterpå.  Legge til rette for at barna i stadig større grad selv velger hva de vil ha på seg ute og kler på seg selv. |

**KUNST, KULTUR OG KREATIVITET**

*Barn skaper sin egen kultur ut fra egne opplevelser. Gjennom rike erfaringer med kunst, kultur og estetikk vil barn få et mangfold av muligheter for sansing, opplevelse, eksperimentering, skapende virksomhet, tenkning og kommunikasjon.*

Personalet skal ifølge rammeplanen:

* Samtale med barna om deres og andres kunstneriske og kulturelle uttrykk
* Gi barna anledning til å bli kjent med et mangfold av tradisjoner og kunst- og kulturuttrykk fra fortid og samtid
* Gi rom for, støtte og berike barnas bearbeiding av møter med kunst og kultur
* Være lydhøre, anerkjenne og imøtekomme barns egen tradisjonskultur og barnekultur
* Være lyttende og oppmerksomme på barnas ulike kulturelle uttrykk, vise respekt for deres ytringsformer og fremme lyst til å gå videre i utforskning av de estetiske områdene
* Motivere barna til å uttrykke seg gjennom musikk, dans, drama og annen skapende virksomhet, og gi dem mulighet til å utvikle varierte uttrykksformer
* Synliggjøre og skape estetiske dimensjoner i barnehagens inne- og uterom
* Bidra til at kulturelt mangfold blir en berikelse for hele barnegruppa

|  |  |  |  |
| --- | --- | --- | --- |
| 1-åringen | 2-åringen | 3-4 åringen | 5-6 åringen |
| Hvordan:  Gi rom for å støtte, bearbeide og berike barnas uttrykksformer gjennom å:  La de bli kjent med ulike formingsteknikker og materialer med vekt på den taktile sans.  La de få oppleve sang, musikk og dans i hverdagen både i frilek og i tilrettelagt aktivitet.  Synliggjøre barnas produkter gjennom dokumentasjon på veggene og utstilling inne på avdelingen.  Lytte til musikk og lære enkle barnesanger med og uten tegn/bevegelse.  La de bli kjent med enkle eventyr.  La de være publikum på KOM!samlingene  Delta på tilbud fra den Kulturelle barnehagesekken som gjennomføres i barnehagen. | Hvordan:  Gi rom for å støtte, bearbeide og berike barnas uttrykksformer gjennom å:  Gi barna mulighet til å prøve ut ulike formingsteknikker (lime, tegne, male, leire, tove ull m.m.)  Benytte og prøve ut ulike materialer.  (Kongler, kvister, gjenbruk, metaller, landart m.m)  La de bli kjent med fargene og fargenes navn.  La de erfare fokuset er på prosess og skaperglede, ikke på produkt.  Å la de bli kjent med ulike kulturuttrykk som teater, eventyr og billedkunst.  La de oppleve ulike musikksjangere og dans, samt få erfaringer med ulike rytmeinstrumenter.  Gi tilgang til utkledningstøy som kan invitere til dramatisk leik.  Bli kjent med enkle eventyr gjennom bilder, lydbøker, konkreter og dramatisering (Snakkepakken).  Være publikum på KOM!samlingene  Delta på tilbud fra den Kulturelle barnehagesekken som gjennomføres i barnehagen. | Hvordan:  Gi rom for å støtte, bearbeide og berike barnas uttrykksformer gjennom å:  Ha rik tilgang på ulike formingsmateriell til tegning, maling, klipping, liming, bygging og konstruering som for eksempel papp, papir, maling, tegneblyanter, lim, tape, trolldeig, naturmaterialer m.m.  Lære seg fargene og fargenes navn. Eksperimentere med farger og fargeblanding.  Gi de erfaringer med ulike maleteknikker.  Gi barna kjennskap til ulike sanger.  Gi barna tilgang til rytmeinstrumenter  Gi barna tilgang og mulighet for å spille/høre på den musikken de liker selv.  Dramatisere enkle eventyr og sanger sammen med barna.  Gi barna tilgang til utkledningstøy til rollelek.  Være publikum og deltakende på barnehagens KOM-samlinger.  Delta på konserter og forestillinger for å se og oppleve ulike kunstneriske uttrykk.  Medvirke i stadig større grad på opptredener som sommerfest og Luciafeiring.  Delta på tilbud fra den Kulturelle barnehagesekken. | Hvordan:  Gi rom for å støtte, bearbeide og berike barnas uttrykksformer gjennom å:  Gi barna mulighet til å uttrykke seg estetisk med mer avanserte teknikker/materialer.  Få mulighet til å tegne/male bestemte motiver.  Få mulighet til å bruke digitale verktøy for å skape estetiske uttrykk.  Bli kjent med tradisjonsrik litteratur, og kjente norske forfattere som Egner og Prøysen.  Bli kjent med ulike sjangre innenfor musikken.  Gi barna i stadig større grad mulighet til å medvirke i organisering og gjennomføring av barnehagens KOM-samlinger.  Delta på tilbud fra den Kulturelle barnehagesekken. |

**NATUR, MILJØ OG TEKNOLOGI**

*Naturen gir rom for et mangfold av opplevelser og aktiviteter til alle årstider og i all slags vær. Fagområdet skal bidra til at barn blir kjent med og får forståelse for planter og dyr, landskap, årstider og vær. Det er et mål at barn skal få en begynnende forståelse av betydningen av en bærekraftig utvikling.*

Personalet skal ifølge rammeplanen:

* Legge til rette for mangfoldige naturopplevelser og bruke naturen som en arena for lek, undring, utforskning og læring
* Gi barna tid og anledning til å stille spørsmål, reflektere og lage egne forklaringer på problemstillinger, og delta i samtaler om det de har erfart og opplevd
* Synliggjøre naturfenomener og reflektere sammen med barna om sammenhenger i naturen
* Utforske og eksperimentere med teknologi og naturfenomener sammen med barn

|  |  |  |  |
| --- | --- | --- | --- |
| 1-åringen | 2-åringen | 3-4 åringen | 5-6 åringen |
| Hvordan:  Legge til rette for en trygg og positiv utetid. Fange opp barnas signaler og gjør barna oppmerksomme på småkryp og fugler. Undre oss sammen med barna og sette ord på barnas opplevelser.  Bli kjent med naturelementer som barnehagens uteområde tilbyr – gress, sand, stein, asfalt, snø m.m.  Bli kjent med og få erfare de ulike årstidene ved å være ute i all slags vær.  Bli kjent med elementet vann ved å få utforske og leke med vann. | Hvordan:  Tur i barnehagens nærmiljø der barna får leke, oppleve og utforske: • vann, trær, planter, stier, fugler, ekorn, oppover- og nedoverbakker, akebakker og naturen i de ulike årstider.  • Plukke og smake på bær  Legge til rette for undring over mangfoldet i naturen (blomster, dyr, insekter og lignende)  Gradvis begynne å gå lengre turer og bli kjent med det som befinner seg i barnehagens nærmiljø.  Oppleve naturen i all slags vær.  Lære å ta vare på naturen: Gjest i naturen.  Få utforske vann ved å bruke ulike gjenstander som flyter og synker. Leke med vann i ulike beholdere og rennende vann ute eller inne. | Hvordan:  Gå på lengre turer og få kjennskap til flere turområder. Barna skal oppleve voksne som undrer seg sammen med de om ting vi finner på tur  På lengre turer skal barna få leke, utforske og orientere seg: vi bruker våre faste turmål med ulik vegetasjon som skog og myr, ulendt terreng i de ulike årstidene.  Utforske dyrelivet, småkryp og naturområdene vi ferdes i.  Kjennskap til de vanligste blomstene og insektene i området rundt barnehagen.  Få delta i prosessen fra frø-spire-plante og høste.  Observere fuglene i fuglekassen.  Gi barna kjennskap til ulike typer frukt og grønnsaker i forbindelse med måltider.    Bli kjent med hva som skjer i de ulike årstidene; temperaturer, snøsmelting, tørke, regn, sol og varme m.m. gjennom blant annet prosjekter og temasamlinger.  Få utvidet kjennskap til begrepet:” Gjest i naturen”. Vi rydder opp etter oss når vi er på tur. Det skal ikke vises at vi har vært der når vi drar.  Vi lærer barna om bærekraftig utvikling ved å være bevisst bruken av tegneark, papirbruk, vannmengde, sortering av avfall, skylling av plast og plukking av søppel på turer.  Prøve ut enkle eksperimenter som f.eks. blanding av farger, frysing av vann og snøsmelting.  Bruke digitale verktøy som oppslagsverk sammen med barna.  Få kjennskap til de ulike formene for vann: flytende, fast (is) og gass (damp). Få erfaring med ulike temperaturer på vann og vannets faseoverganger. | Hvordan:  Gå på lengre turer og få kjennskap til flere turområder. Barna skal oppleve voksne som undrer seg sammen med de om ting vi finner på tur.  Dra på tur til Vitensenteret.  Gi barna kunnskap om Tildra barnehages egne miljøregler.  Gi barna kunnskap om hva søppel er og hva dette gjør med naturen, samt kunnskap om gjenvinning og kildesortering. Dette vil være tema i samlinger spesielt og hverdagen generelt.  På turer skal barna få begynnende artskunnskap. Fokus på planter og dyr som lever, vokser og gror i nærmiljøet vårt og i skogen rundt barnehagen.  Kunnskap om spor og ekskrementer etter ulike dyrearter i nærmiljøet.  Dra på bondegård for å se på dyrene og lære hva de gir oss av mat på bordet.  Tilberede mat og bli mer kjent med hvor maten kommer fra og hva den inneholder, for eksempel grønnsaker, kjøtt, fisk og lignende.  Barna skal få tilbud om å bruke kniv på tur til å spikke.  Barna skal få prøve ut mer avanserte eksperimenter som omhandler tema som: flyte/synke olje/vann, fryse/tine, varm/kald luft, varmt/kaldt vann o.l.  Gi barna stadig økt kunnskap om digitale hjelpemidler, som pc, projektor, Ipad, kamera og printer. Dette skjer blant annet gjennom å følge med som skjer i fuglekassen gjennom bruk av kamera og skjerm.  Få kjennskap til vannets kretsløp og vannets overflatehinne. Få kunnskap om vannets bestanddeler. |

**ANTALL, ROM OG FORM**

*Gjennom lek, eksperimentering og hverdagsaktiviteter utvikler barna sin matematiske kompetanse.*

Personalet skal ifølge rammeplanen:

* Bruke matematiske begreper reflektert og aktivt i hverdagen
* Bruke bøker, spill, musikk, digitale verktøy, naturmaterialer, leker og utstyr for å inspirere barna til matematisk tenkning
* Styrke barnas nysgjerrighet, matematikkglede og interesse for matematiske sammenhenger med utgangspunkt i barnas uttrykksformer
* Legge til rette for matematiske erfaringer gjennom å berike barnas lek og hverdag med matematiske ideer og utdypende samtaler
* Stimulere og støtte barns evne og utholdenhet i problemløsning

|  |  |  |  |
| --- | --- | --- | --- |
| 1-åringen | 2-åringen | 3-4-åringen | 5-6 åringen |
| Hvordan:  Ha puttekasser og knottepuslespill tilgjengelig    Få mulighet til å bruke kroppen og sansene i lek og samspill for å utvikle romforståelse.  Motivere til sortering ved rydding.  Bli kjent med tall gjennom rim og regler, eventyr og sang.  Få erfaring med ulike former gjennom lek med klosser, puslespill, puttebokser og lignende.  Få erfaring med tall og telling gjennom å telle i ulike hverdagssituasjoner; antall barn, antall voksne osv. | Hvordan:  Inspirere til matematisk tenkning gjennom å undre, utforske og leke med:   * Former * Tall * Telling * Plassering * Sortering * Billedlotto * Puslespill * Bøker * Digitale verktøy   Bli kjent med ulike begreper som stor, liten, over, under osv.  Utvikle tallforståelse gjennom å knytte tall og telling til ulike konkreter.  Bli kjent med enkle brettspill som billedlotto.  Møte voksne som benevner ulike størrelser og former vi møter i hverdagen.  Få erfaring med sortering gjennom å rydde leker på riktig plass. | Hvordan:  Legge til rette for matematisk nysgjerrighet og erfaringer gjennom samtaler, ideer, lek og aktiviteter ved bruk av:   * Spill * Puslespill * Naturmaterialer * Konstruksjonsleker * Perle * Former * Hinderløype * Nettbrett * Bøker * Musikk   Konstruksjonsleik (klosser, duplo, togbane).  Spille brettspill som for eksempel Quips, Ludo, Stigespill og Memory.  Tilgang til puslespill med flere brikker.  Snakke om i går, i dag, i morgen osv.  Undre seg over likheter, ulikheter, størrelse og antall.  Utforske, øve og leke med tall.  Kjennskap til matematiske begrep gjennom bruk av digitale verktøy.  Kjennskap til tallrekka (opp til 10).  Telle og klassifisere gjenstander, leker.  Øve på begreper som under, over, stor, mellomst, minst m.fl. gjennom eventyr, leik m.m.  Kjenne til symboler på tall og bokstaver.  Bli kjent med internett som kilde for å søke etter løsninger og svar. | Hvordan:  Legge til rette for matematiske aktiviteter som er knyttet til:   * Sammenligning * Sortering * Plassering * Orientering * Visualisering * Former * Mønster * Tall og telling * Måling * Volum   I aktivitetene skal voksne bevisstgjøre barna på å stille spørsmål, resonnere, argumentere og søke løsninger.  Bli kjent med, utforske og leke med tall, former, farger og figurer (trekant, firkant, sirkel).  Kjenne begreper /plassering som foran, bak, ved siden av, større enn mindre enn, først og sist m.m.  Kjenne motsatte begreper som størst – minst, gammel – ny, mange – få osv.  Kjennskap til tallrekka (opptil 20).  Mengdeforståelse.  Måle/veie.  Sortere ting i kategorier.  Skoleforberedende oppgaver knyttet til antall, rom og form.  Kjenne til ukedagene. |

**ETIKK, RELIGION OG FILOSOFI**

*Etikk, religion og filosofi er med på å forme måter å oppfatte verden og mennesker på og preger verdier og holdninger*

Personalet skal ifølge rammeplanen:

* Formidle fortellinger og skape rom for barnas opplevelser, samtaler, erfaringer og tanker om religion, livssyn, etikk og eksistensielle temaer
* Utforske og undre seg over eksistensielle, etiske, religiøse, livssynsmessige og filosofiske spørsmål sammen med barna
* Bidra til å utvikle barnas toleranse, interesse og respekt for hverandre og for mennesker med ulik kulturell, religiøs eller livssynsmessige tilhørighet
* Gi barna kjennskap til og markere merkedager, høytider og tradisjoner i den kristne kulturarven og andre religioner og livssyn som representert i barnehagen
* Samtale med barna om religiøse og kulturelle uttrykk og være bevisst på hvordan egen deltakelse kan støtte og utvide barnas tenkning
* Identifisere verdikonflikter i hverdagen, reflektere over verdiprioriteringer og holdninger og ha et bevisst forhold til hvordan disse kommer til uttrykk i arbeidet med barna

|  |  |  |  |
| --- | --- | --- | --- |
| 1-åringen | 2-åringen | 3-4 åringen | 5-6 åringen |
| Hvordan:  Få erfaring med ulike religioner og livssyn som er representert i barnehagen gjennom merkedager/høytider som:   * Luciafeiring * Nissefest * Juleforberedelser * Påskeforberedelser * Markering av nasjonaldagen   I lek og hverdagsaktiviteter skal barna få erfaring med å:   * delta i et samspill * Få omsorg * Øve på å være omsorgsfulle ovenfor andre * Å skape interesse for hverandre * Hvordan vi er mot hverandre; dele, vente på tur, dele opplevelser   Erfare omsorgsfulle og anerkjennende voksne som viser respekt for alle rundt seg.  Oppleve nærværende voksne. Voksne som kan være støttende og veiledende i konflikthåndteringer.  Oppleve grensesetting og bli kjent med hva som er rett og galt. | Hvordan:  Få erfaring med ulike religioner og livssyn som er representert ved barnehagen gjennom merkedager/høytider som:   * Luciafeiring * Nissefest * Juleforberedelser * Påskeforberedelser * Markering av nasjonaldagen     I lek og hverdagsaktiviteter skal barna få erfaringer med å:   * delta i et samspill. * være omsorgsfulle * skape interesse for hverandre * lære hvordan er vi mot hverandre: dele, vente på tur, dele opplevelser   Erfare omsorgsfulle og anerkjennende voksne som viser respekt for alle rundt seg.  Skape rom for barnets tanker, undringer, opplevelser, erfaringer og samtaler i hverdagssituasjoner og prosjekter.    Voksne som deltar i lek og samspill, kommer med ideer og innspill. Hjelper barna med å sette ord på egne og andres følelser | Hvordan:  Få erfaring med ulike religioner og livssyn som er representert ved barnehagen gjennom merkedager/høytider som:   * Luciafeiring * Nissefest * Juleforberedelser * Påskeforberedelser * Markering av nasjonaldagen     I lek og hverdagsaktiviteter skal barna få utvikle interesse og respekt for hverandre. De skal få erfare og forstå verdien av likheter og ulikheter i et felleskap gjennom:   * Møte voksne som er gode, trygge rollemodeller som støtter når det oppstår konflikter. * Hjelper barna med å vise respekt og toleranse for hverandre. * Sette ord på egne og andres følelser og andres behov. * Utvikle evnen til samarbeid og konfliktløsning * Gi barna ros og positiv tilbakemelding når de snakker fint om hverandre, samt når de klarer å hevde seg selv og sine meninger.   Ha tema som lek og vennskap i løpet av barnehageåret for å utvikle godt samspill mellom grupper av barn og hele barnegruppen. Fokus på glede over samvær og samspill med andre barn og utvikle samhold og gruppefølelse.  Få begynnende kjennskap om de ulike tradisjonene knyttet til høytider.  Gi barna kjennskap om SOS-Barnebyer og fadderbarnebyen vår gjennom Solsikkeaksjon på høsthalvåret.  Lære seg å respektere/akseptere andres tro og kjennskap til andre religioner som er representert i barnehagen. | Hvordan:  Få erfaring med ulike religioner og livssyn som er representert ved barnehagen gjennom merkedager/høytider som:   * Luciafeiring * Nissefest * Juleforberedelser * Påskeforberedelser * Markering av nasjonaldagen     I lek og hverdagsaktiviteter skal barna få utvikle interesse og respekt for hverandre. De skal få erfare og forstå verdien av likheter og ulikheter i et felleskap gjennom i stadig større grad bli utfordret til:   * Forståelse og aksept for samfunnets mangfold. * Å vise interesse og forståelse for andre barns synspunkter og holdninger. * Vise evne til å samarbeide og løse konflikter * Gi ros og snakke positivt om hverandre.   Gi barna tid og rom til å undre seg over ulike problemstillinger, og reflektere over hvorfor ting er som de er - både i barnehagen og i verden.  Gi rom for gode samtaler og refleksjoner knyttet til barnas spørsmål og undring.  Lære om bakgrunnen for de ulike tradisjonene knyttet til høytider.  Utvikle evne til empati og solidaritet – vilje til å hjelpe andre, for eksempel gjennom kunnskap om fadderbyen vår (SOS-Barnebyer).  Legge til rette for at barna skal respektere/akseptere andres tro og kjennskap til andre religioner som er representert i barnehagen. |

**NÆRMILJØ OG SAMFUNN**

*Barnehagen skal bidra til at barn møter verden utenfor familien med tillit og nysgjerrighet. Den skal legge vekt på å styrke kunnskap om og tilknytning til lokalsamfunnet, natur, kunst og kultur, arbeidsliv, tradisjoner og levesett*

Personalet skal ifølge rammeplanen:

* Sørge for at barna erfarer at deres valg og handlinger kan påvirke situasjonen både for dem selv og andre
* Introdusere barna for personer, steder og samfunnssituasjoner i nærmiljøet for å skape tilhørighet og hjelpe barna med å orientere seg og ferdes trygt
* Gi barna like muligheter, fremme likestilling og motvirke diskriminering, fordommer, stereotypier og rasisme
* Gi barna forståelse av at samfunnet er i endring, og at de inngår i en historisk, nåtidig og fremtidig sammenheng
* Gjøre barna kjent med samisk kultur og levesett og knytte det samiske perspektivet til merkedager og hverdagsliv, kunst og kultur og mattradisjoner
* Gi barna begynnende kjennskap til betydningen av menneskerettighetene, spesielt barnekonvensjonen

|  |  |  |  |
| --- | --- | --- | --- |
| 1-åringen | 2-åringen | 3-4 åringen | 5-6 åringen |
| Hvordan:  Møte andre barn og voksne og få en erfaring med å føle gruppetilhørighet.  Introdusere barna for nærmiljøet gjennom turer.  Oppleve å få medvirke i egen hverdag. Barnas initiativ og interesser vil bli tatt på alvor og vektlagt i den daglige planleggingen. | Hvordan:  Møte andre barn og voksne og få en erfaring med å føle gruppetilhørighet.  Introdusere barna for nærmiljøet gjennom turer.  Oppleve å få medvirke i egen hverdag. Barnas initiativ og interesser vil bli tatt på alvor og vektlagt i den daglige planleggingen. | Hvordan:  Bli kjent med området rundt barnehagen som; skogen, biblioteket, syke-  hjemmet.  Vi deltar på kulturaktiviteter i nærmiljøet som det er naturlig å bli med på; for eksempel julegavelevering («Ensomt juletre» på Quality).  Barna skal få begynnende kjennskap til samisk kultur gjennom markering av Samefolkets dag.  Gjennom temaarbeid vil barna få kjennskap til hvilket land vi bor i, og i hvilken by og bydel.  Barna vil få kjennskap om monarkiet, f.eks. hvem som er konge og dronning i Norge i forbindelse med markering av 17.mai.  Barna vil få kjennskap til brannvern gjennom bruk av pedagogisk materiell som brannbamsen Bjørnis/Eldar og Vanja som brukes i brannvernuka i barnehagen.  Gjennom temaarbeid om f.eks. Solsikkeaksjonen vil barna få begynnende kjennskap til Barnekonvensjonen | Hvordan:  Bli kjent med nærområdet. Vi drar på tur på ulike steder i skogen, studerer naturen, ser på hva som lever og gror rundt oss. Vi deltar på aktiviteter i nærmiljøet som det er naturlig å bli med på; for eksempel julegavelevering m.m.  I stadig større grad vil barna få tilbud om utflukter lengre fra barnehagen som f.eks. buss til byen. Her vil det være fokus på få kjennskap til og besøke severdigheter i Trondheim som Nidarosdomen og området rundt den, Vitenskapsmuseet og Hovedbiblioteket.  På turer vil barna få økt innsikt i og erfaring med trafikkreglene.  Barna vil få kjennskap til brannvern gjennom brannbamsen Bjørnis som brukes i brannvernuka i barnehagen.  Legge til rette for besøk til nærskolene.  Gjennom temaarbeid skal barna få økt kjennskap til FN’s barnekonvensjon. |